ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
புதுச்சேரி பல்கலைக்கழகத்தில் பல்வேறு முதுநிலை பட்டப்படிப்பு மற்றும் பட்டயப் படிப்புகளில் சேர இணையதளம் மூலம் விண்ணப்பிப்பதற்கான காலக்கெடு நீட்டிப்பு
சி.யு.இ.டி  - 2023 தேர்வு முடிவுகளின் அடிப்படையில் புதுச்சேரி பல்கலைக்கழகம் பல்வேறு முதுநிலை பட்டம் மற்றும் முதுநிலை பட்டயப் படிப்புகளில் சேர இணையதள விண்ணப்பத்தை சமர்ப்பிப்பதற்கான கடைசி தேதியை 10.08.2023 வரை நீட்டித்துள்ளது.
ஏற்கனவே விண்ணப்பிக்க முயற்சி செய்து முழுமையாக சமர்ப்பிக்க இயலாதவர்களுக்கும், புதிதாக விண்ணப்பிக்க விரும்புவோருக்கும் இந்த வாய்ப்பு வழங்கப்படுகிறது.
https://www.pondiuni.edu.in/admissions-2023-24/ என்ற இணையதள இணைப்பில் விண்ணப்பங்கள் உள்ளன. தேவையான தகுதி அளவுகோல்கள் மற்றும் சி.யு.இ.டி  தேர்வு தாள்கள் குறித்து பல்கலைக்கழக தளத்தில் உள்ள தகவல் கையேட்டைப் பார்க்கலாம்.
இத்தகவலை புதுச்சேரி பல்கலைக்கழக உதவிப் பதிவாளர் தெரிவிட்டுள்ளார்.
சிறப்பு சேவைகள் மற்றும் கட்டுரைகள்
31 அக்டோபர் 2022 அன்று சென்னையில் தேசிய ஒருமைப்பாடு தினத்தை  முன்னிட்டு பல்வேறு நிகழ்வுகளை இந்திய தர நிர்ணய அமைவனம் நடத்தவுள்ளது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
தேசிய ஒற்றுமை தினம்  இந்தியாவில் அக்டோபர் 31 அன்று கொண்டாடப்படுகிறது. இது இந்திய அரசால் 2014 இல்அறிமுகப்படுத்தப்பட்டது. இந்தியாவின் அரசியல் ஒருங்கிணைப்பில் முக்கியப் பங்காற்றிய சர்தார் வல்லபாய் படேலின் பிறந்த நாளைக் குறிக்கும் வகையில் இந்த நாள் கொண்டாடப்படுகிறது. சர்தார் வல்லபாய் படேல் இந்தியாவின் முதல் துணைப் பிரதமர் ஆவார், மேலும் அவர் இந்தியாவின் இரும்பு மனிதர் என்றும் அழைக்கப்படுகிறார்.
தேசிய ஒற்றுமை தினத்தை  முன்னிட்டு, 31.10.2022 அன்று இந்திய தர நிர்ணய அமைவனம் , தெற்கு மண்டல அலுவலகம், சென்னை, பல்வேறு நிகழ்ச்சிகளை ஏற்பாடு செய்துள்ளது. நிகழ்ச்சிகள், சர்தார் வல்லபாய் படேலுக்கு மலர் தூவி மரியாதை செலுத்தி, உறுதிமொழி ஏற்கும் நிகழ்ச்சியுடன் தொடங்கும்.
இவற்றைத் தொடர்ந்து மினி மராத்தான்/வாக்கத்தான் - ஒற்றுமைக்கான ஓட்டம் BIS இன் ஊழியர்களுக்காக BIS அலுவலகத்தில் இருந்து திட்டமிடப்பட்டுள்ளது. பின்னர் கட்டுரை/ஸ்லோகன் எழுதும் போட்டிகள் BIS ஊழியர்களுக்காகவும் திட்டமிடப்பட்டுள்ளது.
(Visitor Counter : 230
ரெயில்வே அமைச்சகம்
மிக உயரமான நிலையில் உள்ள ஓவர் ஹெட் கருவி மின்மயமாக்கப்பட்ட பகுதிகளில், இரட்டை அடுக்கு கொள்கலன்கள் கொண்ட ரயிலை முதன்முறையாக வெற்றிகரமாக இயக்கி இந்திய ரயில்வே புதிய உலக சாதனை படைத்துள்ளது
மிக உயரமான நிலையில் உள்ள ஓவர் ஹெட் கருவி மின்மயமாக்கப்பட்ட, மேற்கத்திய ரயில்வே பகுதிகளில், இரட்டை அடுக்கு கொள்கலன்கள் கொண்ட ரயிலை முதன்முறையாக வெற்றிகரமாக இயக்கி, இந்திய ரயில்வே புதிய உலக சாதனை படைத்துள்ளது. இந்த ஓவர் ஹெட் கருவி 7.57 மீட்டர் உயரம் கொண்ட தொடர்புக் கம்பி கொண்டது. இந்த மிகப்பெரிய சாதனை உலகிலேயே முதன்முறையாக நிகழ்வதாகும்.
நாட்டின், பசுமை இந்தியா திட்டத்திற்கு ஊக்கமளிக்கும் வகையில், இந்திய ரயில்வேயின் புதிய பசுமை முயற்சியாகும் இது. மிகவும் குறிப்பிடத்தக்க இந்த வளர்ச்சியையடுத்து மிக உயரமான ஓவர்ஹெட் கருவிப் பகுதிகளில் உயர்நிலையை தொடக்கூடிய பான்டோகிராஃப்  வசதிகொண்ட, இரட்டை அடுக்கு கொள்கலன் கொண்ட ரயில்களை இயக்கும் முதலாவது ரயில்வே என்ற பெருமையை, இந்திய ரயில்வே பெறுகிறது. இயக்கப்பணிகள் 10 ஜூன் 2020 அன்று குஜராத்தில் உள்ள பாலன்பூர், பொட்டாட் ஆகிய ரயில் நிலையங்களுக்கு இடையே வெற்றிகரமாகத் தொடங்கியது.
சரக்குப் போக்குவரத்தில் புதுமை, விரைவுபடுத்துதல், தேவைக்கேற்ப வடிவமைத்தல் ஆகியவற்றுக்கு முக்கியத்துவம் அளிக்கும் வகையில், இத்தகைய முயற்சிகள் மேற் கொள்ளப்படுகின்றன. கோவிட்-19 பொதுமுடக்கம் காரணமாக கால இழப்பு ஏற்பட்டுள்ள போதிலும், சென்ற ஆண்டின் சரக்குப் போக்குவரத்தைக் காட்டிலும் அதிகமாக, இந்த ஆண்டு சரக்குப் போக்குவரத்து மேற்கொள்ளப்படுவதற்கு அமைச்சகம் கவனம் செலுத்தி வருகிறது.
நாடு முழுவதும் 24 மணி நேரமும் தடையில்லாமல், சரக்குப் போக்குவரத்து ரயில்கள் இயக்கப்படுவதன் மூலம் 1 ஏப்ரல் 2020 முதல் 10 ஜூன் 2020 வரையிலான காலத்தில் 178.68 மில்லியன் டன் சரக்குப் போக்குவரத்து கையாளப்பட்டுள்ளது.
வணிகம் மற்றும் தொழில்துறை அமைச்சகம்
550-க்கும் அதிகமான புதுமைத் தொழில் நிறுவனங்கள் மேம்பாடு மற்றும் நிதியுதவிக்கு தகுதியாக உள்ளன
2018 ஜூன் நிலவரப்படி தொடங்கிடு இந்தியா தொகுப்பில் 550-க்கும் அதிகமான புதுமைத் தொழில் நிறுவனங்கள் மேம்பாடு மற்றும் நிதியுதவிக்கு தகுதியாக உள்ளன. 2,20,000 பதிவுகள் கிடைக்கப் பெற்றுள்ளன. ஒரு லட்சத்திற்கும் அதிகமான விசாரிப்புகள் கையாளப்பட்டு வருகின்றன.
2018-மே மாதத்தில் அறிவிக்கப்பட்ட தொடங்கிடு இந்தியா திட்டத்தின் 2-வது கட்டத்தில் அடல் மேம்பாட்டு மையங்கள், செயல்பாட்டில் உள்ள மேம்பாட்டு மையங்கள் உட்பட 80 மேம்பாட்டு மையங்கள், நிதி ஆயோக்கின் நிதியுதவி பெற தெரிவு செய்யப்பட்டுள்ளன. 2017-18ஆம் ஆண்டின், முதல்கட்டத்தின்போது 19 மேம்பாட்டு மையங்கள் தெரிவு செய்யப்பட்டன.
தொடங்கிடு இந்தியா முன்முயற்சி தொடர்பான அனைத்து தகவல்களுக்கும், ஒரே இடத்தில் பதில் கிடைக்கும் வகையில், தொடங்கிடு இந்தியா இணையப் பக்கம் உருவாக்கப்பட்டுள்ளது. மேலும், பயன்பாட்டாளர்களுக்கு தகவல் வழங்கி சேவை செய்வதற்காக தொடங்கிடு இந்தியா செல்பேசி செயலியும் உருவாக்கப்பட்டுள்ளது. 2018-ஜூலை 15-வரை 11,129 புதுமைத் தொழில் நிறுவனங்கள் அங்கீகரிக்கப்பட்டுள்ளன. பயிற்சி மற்றும் மேம்பாட்டு நிலையில், 2,15,000-க்கும் அதிகமான பதிவுகள் வரப்பெற்றுள்ளன.
இந்தத் தகவலை இன்று  மக்களவையில் மத்திய தொழில், வர்த்தகத்துறை இணையமைச்சர் திரு.சி.ஆர். சவுத்ரி எழுத்துமூலம் அளித்த பதிலில் தெரிவித்தார்.
--------
(Visitor Counter : 88
அறிவியல் மற்றும் தொழில்நுட்பத்துறை
விஞ்ஞானிகள் உள்நாட்டுத் தொழில்நுட்பத்தில் மூக்குத்தொண்டை ஸ்வாபை உருவாக்கி உள்ளனர்.
தற்போதைய பெருந்தொற்று பரவல் சூழலில் மூக்குத்தொண்டையில் ஒற்றி எடுக்கும் துடைப்புத் துண்டத்தின்  சர்வதேச விநியோகம் பாதிக்கப்பட்டுள்ளது. இதனால் விநியோகச் சங்கிலித்தொடரில் தாமதம், விலையேற்றம், தரத்தில் மாறுபாடுகள் ஆகியன ஏற்படுகின்றன. பூனாவில் உள்ள சிஎஸ்ஐஆர் – தேசிய வேதிப்பொருள் ஆய்வுக்கூடமானது , கோவிட்-19 நோயாளிகளின் தொண்டைக்குழியில் இருந்து மாதிரிகளை சேகரிப்பதற்கான என்.பி துடைப்புத் துண்டத்தை உள்நாட்டுத் தொழில்நுட்பத்திலேயே உருவாக்கியுள்ளது. என்.பி ஸ்வாபை தயாரிப்பதற்கான உள்நாட்டுத் தொழில்நுட்பத்தை உருவாக்குவதற்கான அனுமதியை தேசிய வேதிப்பொருள் ஆய்வுக்கூடத்திற்கு ஏப்ரல் மாத மத்தியில் சிஎஸ்ஐஆர் வழங்கி இருந்தது.
ஒட்டுமொத்த தரம், பயன்படுத்தப்படும் பாலிமரின் தரநிலை, அளவு மற்றும் கிருமி நீக்கம் ஆகிய கறாரான வரையறைகளுடன் கூடிய மருத்துவ உபகரணமாக முக்குத்தொண்டை துடைப்புத்துண்டம் இருக்கிறது. என்.பி துடைப்புத் துண்டமானது உருளை வடிவத்திலான பிளாஸ்டிக் குச்சியின் முனையில் செயற்கை நார் இழைகள் / திரள்கள் கொண்ட ஒரு அமைப்பு ஆகும். சீராக்கல் செயல்முறையானது நுண்ணிய இழைகளை குச்சியின் முனையில் ஒரு டூத்பிரஷ் இழைகளைப் போன்று இணையாக அமைப்பதற்கு உதவுகிறது. ஆனால் டூத்பிரஷின் முனைக்கு மாறாக இங்கு குச்சியின் முனை வட்ட வடிவத்தில் ஒரே சீராக இருக்கும். இந்த என்.பி ஸ்வாபில் உள்ள இழைகளின் அளவு மைக்ரான் விட்டத்தில் இருக்கும்.
(Visitor Counter : 169
நிதி அமைச்சகம்
போலி ரசீதுகள் மூலம் ரூ.685 கோடி ஜிஎஸ்டி முறைகேடு, ஒருவர் கைது
புதுதில்லியில் உள்ள தனியார் நிறுவனம் ஒன்று போலி ரசீதுகள் வாயிலாக ரூ.685 கோடிக்கு ஜி.எஸ்.டி முறைகேட்டில் ஈடுபட்டிருப்பது கண்டுபிடிக்கப்பட்டுள்ளது.
இ-வே ரசீது, ஜிஎஸ்டிஎன் இணையதளங்களின் ஆய்வுகள் மற்றும் தரவுகளின் படியும், உளவுப்பிரிவு தகவலின் அடிப்படையிலும் தில்லி தெற்கு ஆணையகரத்தின் சிஜிஎஸ்டி அதிகாரிகள், ஒரு சில நிறுவனங்கள் குழுவாக இணைந்து போலியான நிறுவனங்களின் பெயரில் போலியான ரசீதுகள் தயாரித்து முறைகேடு செய்யப்பட்டிருப்பதை கண்டுபிடித்தனர்.
இதையடுத்து புதுதில்லி, மகிபால்பூர், கங்கா டவர் எண் எல்-104-இல் இயங்கி வந்த பான் கங்கா இம்பெக்ஸ் நிறுவனத்தின்  மீது ஒரு வழக்குப் பதிவு செய்யப்பட்டுள்ளது.
இந்த நிறுவனத்தில் இருந்து கைப்பற்றப்பட்ட ஆவணங்களை முதல் கட்ட ஆய்வு செய்ததன் அடிப்படையிலும், இ-வே இணையதளம், ஜிஎஸ்டிஎன் இணையதளம் ஆகியவற்றின் வாயிலாகப் பெறப்பட்ட தரவுகள், தகவல்கள் அடிப்படையிலும் புதுதில்லி பான்கங்கா இம்பெக்ஸ் நிறுவனம் 48 நிறுவனங்களிடம் இருந்து விலைப்பட்டியல்களைப் பெற்றுள்ளது தெரியவந்துள்ளது. தங்களுக்குள் விநியோகஸ்தர்கள் கட்டமைப்பை உருவாக்கி ஒருவருக்கு ஒருவர் ஜிஎஸ்டி 'இன்புட் கிரெடிட்' பெற்றுள்ளனர். இறுதியாக அனைத்து விநியோகஸ்தர்களின் இன்புட் கிரெடிட்டும் பான் கங்கா இம்பெக்ஸ் நிறுவனத்தால் பெறப்பட்டுள்ளது.
போலியான நிறுவனங்களின் பெயரில் போடப்பட்ட ரசீதுகள் மதிப்பு தோராயமாக ரூ.685 கோடி என மதிப்பிடப்பட்டுள்ளது. இதற்காக தோராயமாக ரூ.50 கோடி ஜி.எஸ்.டி செலுத்தப்பட்டுள்ளது. இதற்கு ரீஃபண்ட் ரூ.35 கோடி பெறப்பட்டுள்ளது. இதையடுத்து இந்த நிறுவனத்தின் பங்குதாரர் திரு.ராகேஷ் சர்மா கடந்த 9-ஆம் தேதி கைது செய்யப்பட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1672143
தொழிலாளர் மற்றும் வேலைவாய்ப்பு அமைச்சகம்
பிரிக்ஸ் நாடுகளின் முதல் வேலைவாய்ப்பு செயற்குழு கூட்டத்தில், தொழிலாளர்களின் சமூக பாதுகாப்பு குறித்து ஆலோசனை
பிரிக்ஸ் நாடுகளின் முதல் வேலைவாய்ப்பு செயற் குழு கூட்டத்தில், தொழிலாளர்களின் சமூக பாதுகாப்பு குறித்து உறுப்பு நாடுகள் ஆலோசித்தன.
பிரிக்ஸ் அமைப்புக்கு இந்தாண்டு, இந்தியா தலைமை தாங்குகிறது. இதனால் பிரிக்ஸ் நாடுகளின் முதல் வேலைவாய்ப்பு குழு கூட்டம், தில்லி சுஷ்மா சுவராஜ் பவனில் கடந்த 11 மற்றும் 12 ஆம் தேதிகளில் காணொலி காட்சி மூலம் நடைப்பெற்றது. இதற்கு தொழிலாளர் மற்றும் வேலைவாய்ப்புத்துறை செயலாளர் திரு அபூர்வ சந்திரா தலைமை தாங்கினார்.
பிரிக்ஸ் நாடுகள் இடையே சமூக பாதுகாப்பு ஒப்பந்தங்களை மேம்படுத்துவது, தொழிலாளர் சந்தைகளை முறைப்படுத்துவது, பெண் தொழிலாளர்கள், சாலையோர தொழிலாளர்களின் பங்களிப்பு, தொழிலாளர் சந்தையின் பங்கு குறித்து இதில் விவாதிக்கப்பட்டது.
உறுப்பு நாடுகளான பிரேசில், ரஷ்யா, இந்தியா, சீனா மற்றும் தென் ஆப்பிரிக்கா தவிர, சர்வதேச தொழிலாளர் அமைப்பு பிரதிநிதிகள், சர்வதேச சமூக பாதுகாப்பு முகமை பிரதிநிதிகளும் இதில் கலந்து கொண்டு முக்கிய ஆலோசனைகளையும், கருத்துக்களையும் தெரிவித்தனர்.
சமூக பாதுகாப்பு ஒப்பந்தம் தொடர்பாக உறுப்பு நாடுகள் ஒருவருக்கு ஒருவர் பேச்சுவார்த்தை, விவாதங்கள் நடத்தி, அதன்பின் ஒப்பந்தத்தில் கையெழுத்திட தீர்மானித்தன. இந்த சமூக பாதுகாப்பு ஒப்பந்தம், சர்வதேச தொழிலாளர்கள் தங்களுக்கான பயன்களை சொந்த நாட்டுக்கு கொண்டு செல்ல முடியும். இதன் மூலம் அவர்களுக்கு ஏற்படும் பண இழப்பு தவிர்க்கப்படும்.
தொழிலாளர் சந்தையை முறைப்படுத்தும் விஷயத்தில் எடுக்கப்பட்ட பல நடவடிக்கைகள் குறித்தும், முறைசாரா அபாயத்தை, கொவிட்-19 எவ்வாறு அதிகரித்துள்ளது என்பது குறித்தும் இந்த கூட்டத்தில் விவாதிக்கப்பட்டது.
பெண் தொழிலாளர்களின் பங்களிப்பை ஊக்குவிக்கவும், அவர்களுக்கு ஆக்கப்பூர்வமான, கவுரவமான பணி, நல்ல ஊதியம் வழங்குவது குறித்தும், முறைசாரா தொழிலில் ஈடுபடும் பெண் தொழிலாளர்களுக்கு சமூக பாதுகாப்பை வழங்குவது குறித்தும் இதில் ஆலோசிக்கப்பட்டது. பெண் தொழிலாளர்களின் பங்களிப்பில் கொவிட்-19 ஏற்படுத்தியுள்ள பாதிப்பு குறித்தும் இதில் ஆலோசிக்கப்பட்டது.
டிஜிட்டல் தொழிலாளர் தளங்களின் பரவல், உலகம் முழுவதும் தொழிலாளர் நடைமுறையை எவ்வாறு மாற்றியுள்ளது என்பது குறித்தும் உறுப்பு நாடுகள் விவாதித்தன. தொழிலாளர்கள் சந்திக்கும் சவால்கள், அவர்களுக்காக உறுப்பு நாடுகள் எடுத்த நடவடிக்கைகள், அவர்களின் சமூக பாதுகாப்பு முறை குறித்தும் இந்த கூட்டத்தில் விவாதிக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718229
நிதி அமைச்சகம்
'உலகளாவிய பொருளாதாரம்: சவால்கள், வாய்ப்புகள் மற்றும் முன்னோக்கிய வழி' என்ற தலைப்பில் ஜி -20 நிதிப் பாதை கருத்தரங்கில் மத்திய நிதியமைச்சர் நிர்மலா சீதாராமன் உரை
முன்னாள் படைவீரர்கள் மற்றும் அவர்களது குடும்பங்களுக்கான ஆதரவு அமைப்புகளை வலுப்படுத்தும் நோக்கில், பாதுகாப்பு அமைச்சர் திரு. ராஜ்நாத் சிங், ஆகஸ்ட் 11, 2023 அன்று, தேச சேவையில் தங்கள் வாழ்க்கையை அர்ப்பணித்தவர்கள் பயனடைவதை நோக்கமாகக் கொண்ட பல்வேறு திட்டங்களில் நிதி உதவியை கணிசமாக அதிகரிக்க ஒப்புதல் அளித்தார். அதிகரித்த நிதி உதவி ஏற்பாடுகள் முன்னாள் படைவீரர்கள் மற்றும் அவர்களின் தியாகங்களை பிரதமர் திரு நரேந்திர மோடி தலைமையிலான அரசாங்கம் அங்கீகரித்ததற்கு சான்றாக உள்ளது. அவர்களின் குடும்பங்கள் மற்றும் அவர்களின் வாழ்க்கைத் தரத்தை மேம்படுத்துவதற்கான அதன் உண்மையான விருப்பம்.
பின்வரும் மேம்பாடுகள் அங்கீகரிக்கப்பட்டுள்ளன:
தொழிற்பயிற்சி மானியம்: மறைந்த முன்னாள் படைவீரர்களின் மனைவியருக்கான தொழிற்பயிற்சி மானியத் திட்டத்தின் கீழ் வழங்கப்படும் நிதியுதவி ரூ.20 ஆயிரத்தில் இருந்து ரூ.50 ஆயிரமாக உயர்த்தப்பட்டுள்ளது. தற்சார்பு மற்றும் நிலைத்தன்மைக்கான புதிய பாதைகளை உருவாக்க உதவுவதன் மூலம், மறைந்த துணிச்சலான வீரர்களின் மனைவியரை ஆதரிப்பதற்கும் அதிகாரமளிப்பதற்கும் அரசாங்கத்தின் உறுதிப்பாட்டை இந்த மேம்பட்ட சரிசெய்தல் பிரதிபலிக்கிறது.
மருத்துவ மானியம்: ஓய்வூதியம் பெறாத முன்னாள் படைவீரர்கள் / அவர்களின் மனைவிகள் இப்போது உயர்த்தப்பட்ட மருத்துவ மானியத்தைப் பெறுவார்கள், இந்த்த் தொகை ரூ.30,000 லிருந்து ரூ .50,000 ஆக உயர்த்தப்படுகிறது. இந்த நிதி உதவி அதிகரிப்பு நமது ஓய்வூதியம் பெறாத முன்னாள் படைவீரர்கள் செய்த மதிப்புமிக்க பங்களிப்புகள் மற்றும் விரிவான மருத்துவ உதவிக்கான அவர்களின் உரிமையை அங்கீகரிக்கிறது, அவர்கள் செயலில் இருந்து விலகிய பின்னரும் அவர்களின் நல்வாழ்வை உறுதி செய்கிறது.
தீவிர நோய் மானியம்: ஓய்வூதியம் பெறாத முன்னாள் படைவீரர்கள் மற்றும் அவர்களின் மனைவியருக்கான தீவிர நோய் மானியம் ரூ.1,25,000 லிருந்து ரூ.1,50,000 ஆக உயர்த்தப்பட்டுள்ளது. இந்த நடவடிக்கை நமது முன்னாள் படைவீரர்களுக்கு முக்கியமான சுகாதார சவால்களின் போது உதவுவதற்கான அர்ப்பணிப்பை வலுப்படுத்துகிறது, தேசத்திற்கான அவர்களின் அசைக்க முடியாத அர்ப்பணிப்புக்கு நன்றி காட்டுகிறது.
தற்போது இந்த திட்டங்கள் கேந்திரிய சைனிக் வாரியத்தால் நடத்தப்படுகின்றன. ஆயுதப்படை கொடி நாள் நிதியிலிருந்து நிதியளிக்கப்படுகின்றன. இந்த திருத்தியமைக்கப்பட்ட நிதி உதவித் தொகைகள் உடனடியாக நடைமுறைக்கு வந்து, பயனாளிகள் தேவையற்ற தாமதங்கள் இல்லாமல் அதிகரித்த உதவியைப் பெறுவதை உறுதி செய்வதற்காக நெறிப்படுத்தப்பட்ட செயல்முறைகள் மூலம் நிர்வகிக்கப்படும். இந்த உயர்வுகள் இந்த திசையில் ஒரு படியாகும், ஏனெனில் நாட்டிற்கு மரியாதையுடனும் வீரத்துடனும் சேவை செய்தவர்களின் நலன் மற்றும் நல்வாழ்வை மேம்படுத்துவதற்கான வழிகளை அரசு தொடர்ந்து ஆராய்ந்து வருகிறது.
நுகர்வோர் நலன், உணவு மற்றும் பொது விநியோகம் அமைச்சகம்
அவுரங்காபாத் மற்றும் அமராவதியில் இருக்கும் இந்திய உணவுக் கழகத்தின் மண்டல அலுவலகங்கள் உடனடியாக செயல்பட தொடங்கும்: திரு ராவ் சாகேப் டான்வே
மகாராஷ்டிராவில் உள்ள அவுரங்காபாத் மற்றும் அமராவதியில் இருக்கும் இந்திய உணவுக் கழகத்தின் மண்டல அலுவலகங்கள் உடனடியாக செயல்பட தொடங்கும் என்று மத்திய இணை அமைச்சர் திரு ராவ் சாகேப் டான்வே இன்று அறிவித்தார்.
பிரதமர் திரு நரேந்திர மோடியின் தலைமையின் கீழ் மராத்வாடா மற்றும் மேற்கு விதர்பா பகுதிகளில்
செயல்பாடுகளை ஊக்குவிப்பதற்காக இந்த அலுவலகங்கள் தங்களது பணிகளை தொடங்கும் என்றும் அவர் கூறினார்.
மேலும் பேசிய திரு டான்வே, "விவசாயிகள், பொது விநியோக திட்ட பயனாளிகள், தொண்டு நிறுவனங்கள், அரசுகள் மற்றும் மராத்வாடா மற்றும் மேற்கு பகுதிகளில் உள்ள நுகர்வோர்கள் குறிப்பிடத்தகுந்த அளவு இதன் மூலம் பயன் அடைவார்கள். இந்த அலுவலகங்கள் திறக்கப்படுவதன் மூலம் இந்திய உணவுக் கழகத்தின் தொடர்புடைய மண்டல அலுவலகங்களை நேரடியாக தொடர்பு கொண்டு பணிகளை சிறப்பாக முடிக்க முடியும்," என்றார்.
"தேசிய உணவு பாதுகாப்பு சட்டத்தின் கீழ் இந்தியாவின் உணவு பாதுகாப்பை உறுதி செய்வதில் இந்திய உணவு கழகத்தில் பங்களிப்பு என்பது மிகவும் முக்கியத்துவமானது," என்று இணை அமைச்சர் மேலும் கூறினார்.
"மத்திய நுகர்வோர் விவகாரங்கள் உணவு மற்றும் பொது விநியோகம் ரயில்வே மற்றும் வர்த்தகம் மற்றும் தொழில்கள் அமைச்சர் திரு பியூஷ் கோயல் அவர்களின் வழிகாட்டுதலின் கீழ், பிரதமர் திரு நரேந்திர மோடி அவர்கள் காட்டியுள்ள "அனைவருடனும் அனைவரின் நன்மைக்காகவும் அனைவரின் நம்பிக்கையுடனும்" எனும் வழியில் இத்துறை தொடர்ந்து பயணிக்கும்," என்று அவர் மேலும் தெரிவித்தார்.(Visitor Counter : 132
சுகாதாரம் மற்றும் குடும்ப நலத்துறை அமைச்சகம்
‘இ- சஞ்சீவனி’, மத்திய அரசின் இலவச தொலை மருத்துவசேவை, தேசிய சுகாதார ஆணையத்தின் ஆயுஷ்மான் பாரத் டிஜிட்டல் இயக்கத்துடன் ஒருங்கிணைக்கப்பட்டுள்ளது
இ- சஞ்சீவனி திட்டத்தை, ஆயுஷ்மான் பாரத் டிஜிட்டல் இயக்கத்துடன் வெற்றிகரமாக ஒருங்கிணைத்துள்ளதாக தேசிய சுகாதார ஆணையம் அறிவித்துள்ளது. இந்த ஒருங்கிணைப்பு, மத்திய சுகாதார அமைச்சகத்தின் தொலை மருத்துவ சேவையான இ- சஞ்சீவனியை தற்போது பயன்படுத்தி வருவோர், ஆயுஷ்மான் பாரத் சுகாதார கணக்கை எளிதில் உருவாக்கி அதனை பயன்படுத்தவும், ஏற்கனவே பெறப்பட்ட சிகிச்சைக்கான பரிந்துரைகள், பரிசோதனை விவரங்களை தொடர்ந்து பராமரிக்க வகை செய்கிறது.
பயனாளர்கள் தங்களது சுகாதார ஆவணங்களை இ- சஞ்சீவனி திட்ட மருத்துவர்களுடன் பகிர்ந்துகொள்ள முடிவதால், மருத்துவ ஆலோசனைகள் மற்றும் தொடர் சிகிச்சை கிடைப்பதையும் உறுதி செய்கிறது.
இந்த ஒருங்கிணைப்பு குறித்து கருத்து தெரிவித்துள்ள தேசிய சுகாதார ஆணையத்தின் தலைமை செயல் அதிகாரி டாக்டர் ஆர் எஸ் சர்மா, இந்தியாவில் தற்போது பின்பற்றப்பட்டு வரும் சுகாதார சேவை முறையில் உள்ள இடைவெளியை பூர்த்தி செய்வதே ஆயுஷ்மான் பாரத் டிஜிட்டல் இயக்கத்தின் முக்கிய நோக்கம் என்றார்.
மேலும் விவரங்களுக்கு இந்த ஆங்கில செய்திகுறிப்பை காணவும்: https://pib.gov.in/PressReleasePage.aspx?PRID=1830743
குடியரசுத் துணைத் தலைவர் செயலகம்
பன்முகத்தன்மையை ஊக்குவிப்பதிலும், சர்வதேச ஆளுகை கட்டமைப்பை ஜனநாயகப்படுத்துவதிலும் இந்தியா நம்பிக்கை கொண்டுள்ளது: குடியரசு துணைத் தலைவர்
பன்முகத்தன்மையை ஊக்குவிப்பதிலும், சர்வதேச ஆளுகை கட்டமைப்பை ஜனநாயகப்படுத்துவதிலும் இந்தியா நம்பிக்கை கொண்டுள்ளது என்று குடியரசு துணைத் தலைவர் திரு எம் வெங்கையா நாயுடு இன்று கூறினார்.
குடியரசு துணைத் தலைவர் மாளிகையில் இன்று நடைபெற்ற நாடாளுமன்றங்களுக்கான சங்கத்தின் தலைவர் திரு டுவார்ட் பச்சேக்கோவுடனான சந்திப்பின் போது பேசிய அவர், ஜனநாயகம் மற்றும் ஒருங்கிணைந்த வளர்ச்சி முறை மீது இந்தியா கொண்டுள்ள உறுதியை வலியுறுத்தினார்.
உலகெங்கும் உள்ள பல்வேறு நாடுகளுக்கு கொவிட்-19 தடுப்பு மருந்துகளை இந்தியா வழங்கியதில் இது பிரதிபலித்ததாக அவர் தெரிவித்தார்.
154-க்கும் அதிகமான நாடுகளுக்கு கொவிட் தடுப்பூசிகளை இந்தியா அளித்ததாகவும், பல்வேறு நாடுகளுக்கு துரித நடவடிக்கை குழுக்களை அனுப்பியதாகவும் கூறிய திரு நாயுடு, இது போன்ற நெருக்கடிகளின் போது பொறுப்பு மிக்க நாடாக இந்தியா எப்போதுமே செயலாற்றி வந்துள்ளது, அதிக உயிர்களை காப்பது தான் எங்கள் லட்சியம் என்று கூறினார்.
1949-ஆம் ஆண்டு முதல் நாடாளுமன்றங்களுக்கான சங்கத்துடன் இந்தியா நெருங்கி பணியாற்றி வருவதாக தெரிவித்த குடியரசு துணைத் தலைவர், ஜனநாயக ஆட்சி முறையை ஊக்குவிக்கும் விஷயங்களில் சங்கம் கவனம் செலுத்த வேண்டும் என்று கேட்டுக்கொண்டார்.
உலக அமைதியை ஊக்குவிப்பதில் இந்தியா ஆர்வம் கொண்டுள்ளது என்று கூறிய அவர், இதற்கான நாட்டின் பங்களிப்பு குறித்தும் பேசினார்.
மாநிலங்களவையின் தலைமை செயலாளர் திரு தேஷ் தீபக் வெர்மா, குடியரசு துணைத் தலைவரின் செயலாளர் டாக்டர் ஐ வி சுப்பா ராவ் மற்றும் மூத்த அதிகாரிகள் இந்த உரையாடலில் கலந்துக் கொண்டனர்.
ஜல்சக்தி அமைச்சகம்
ஜல் ஜீவன் இயக்கத்தின் கீழ் ஜார்கண்ட் மாநிலத்திற்கு ரூ 2479 கோடி ஒதுக்கீடு
ஒவ்வொரு வீட்டிற்கும் சுகாதாரமான தண்ணீர் குழாய் இணைப்பை வழங்கும் பிரதமர் திரு நரேந்திர மோடியின் தொலைநோக்குப் பார்வையை நிறைவேற்றும் வகையில் ஜல் ஜீவன் இயக்கத்தின் கீழ் 2021-22ஆம் ஆண்டிற்கு ரூ. 2479.88 கோடியை ஜார்கண்ட் மாநிலத்திற்கு மத்திய அரசு ஒதுக்கியுள்ளது. இந்தத் தொகை கடந்த 2020-21ஆம் ஆண்டில் ரூ.572.24 கோடியாக இருந்தது. இந்த நான்கு மடங்கு உயர்த்தப்பட்ட தொகையை ஒதுக்கீடு செய்கையில், 2024-ஆம் ஆண்டிற்குள் ஒவ்வொரு ஊரக வீட்டிற்கும் தண்ணீர் குழாய் இணைப்பு வழங்குவதற்கு தேவையான உதவிகளை செய்யத் தயாராக இருப்பதாக மத்திய ஜல் சக்தி அமைச்சர் திரு கஜேந்திர சிங் ஷெகாவத் உறுதியளித்தார்.
கடந்த 2019-ஆம் ஆண்டு இந்த இயக்கம் தொடங்கப்பட்ட போது நாடு முழுவதும் மொத்தமுள்ள 19.20 கோடி ஊரக வீடுகளில் வெறும் 3.23 கோடி  வீடுகளில் மட்டுமே தண்ணீர் குழாய் இணைப்பு இருந்தது. கடந்த 22 மாதங்களில் கொவிட்-19 பெருந்தொற்றையும் பொருட்படுத்தாது ஜல் ஜீவன் இயக்கப் பணிகள் தீவிரமாக நடைபெற்று வருவதனால் 4.39 கோடி வீடுகளுக்கு குழாய் இணைப்புகள் வழங்கப்பட்டுள்ளன. இதன் மூலம் நம் நாட்டில் இதுவரை 7.62 கோடி  ஊரக வீடுகளுக்கு இந்த வசதி செய்துத் தரப்பட்டுள்ளது. புதுச்சேரி, கோவா, தெலங்கானா, அந்தமான் நிகோபார் தீவுகளில் இந்தத் திட்டம் ஏற்கனவே 100% நிறைவடைந்துள்ளது.
ஜார்கண்ட் மாநிலத்தின் 29,752 கிராமங்களில் மொத்தமுள்ள 58.95 லட்சம் வீடுகளில் வெறும் 7.72 லட்சம்  வீடுகளுக்கு மட்டுமே குழாய் இணைப்புகள் வழங்கப்பட்டுள்ளன. இந்தத் திட்டம் தொடங்கப்பட்ட போது அந்த மாநிலத்தில் 3.45 லட்சம்  வீடுகளில் மட்டுமே தண்ணீர் குழாய் இணைப்பு இருந்தது. கடந்த 22 மாதங்களில் 4.27 லட்சம்  வீடுகளுக்கு இந்த வசதி செய்து தரப்பட்டுள்ளது. எனினும் தேசிய சராசரி அளவான 23%துடன் ஒப்பிடுகையில் இந்த எண்ணிக்கை மிகவும் குறைவு. கடந்த 2020-21ஆம் ஆண்டில் வெறும் 2.99 லட்சம் இணைப்புகள் வழங்கப்பட்டது. இந்த வேகம் நீடித்தால் குறிப்பிட்ட காலத்திற்குள் எஞ்சியுள்ள 51.23 லட்சம் வீடுகளுக்கு தண்ணீர் குழாய் இணைப்புகளை வழங்குவது மிகவும் சவாலாக இருக்கும்.
இந்தத் திட்டத்தை மிக மெதுவாகவே செயல்படுத்தியதால் 2020-21ஆம் ஆண்டிற்கான மானியத்தை ஜார்கண்ட் மாநிலத்தால் பயன்படுத்த முடியவில்லை. இதே ஆண்டில் மத்திய அரசு வழங்கிய மொத்தத் தொகையான ரூ. 572.24 கோடியில் ரூ. 143.06 கோடியை மட்டுமே இந்த மாநிலம் பயன்படுத்தி ரூ.429.18 கோடியைத் திருப்பித் தந்தது. இதன் மூலம் 2021-22 ஆம் ஆண்டில் ஜல் ஜீவன் இயக்கத்தின் கீழ் தண்ணீர் குழாய் இணைப்புகளை வழங்குவதற்காக இந்த மாநிலத்தின் வசம் மொத்தம் ரூ. 5235.62 கோடி உறுதி தொகை உள்ளது. எனினும் மத்திய ஒதுக்கீட்டின் முதல் தவணையை விடுவிப்பதற்கான முன்மொழிவை மாநில அரசு இன்னும் அனுப்பவில்லை.
2024-ஆம் ஆண்டிற்குள் தண்ணீர் குழாய் இணைப்பு வழங்கும் இலக்கை அடைவதற்கு ஏதுவாக அனைத்து கிராமங்களிலும் இதற்கான பணியை முடுக்கிவிடுமாறு அமைச்சர் திரு கஜேந்திர சிங் செகாவத், ஜார்கண்ட் முதல்வருக்கு எழுதியுள்ள கடிதத்தில் வலியுறுத்தியுள்ளார். முழு தொகையையும் பயன்படுத்தி இந்தத் திட்டத்தின் பணிகள் விரைவுபடுத்தப்படும் என்று நம்பிக்கை தெரிவித்துள்ள அவர், இத்தகைய மிக உயரிய முதலீடு, ஜார்க்கண்ட் மாநிலத்தின் ஊரகப் பகுதிகளில் புதிய வேலைவாய்ப்புகளை உருவாக்கவும், பொருளாதார நடவடிக்கைகளை மேம்படுத்தவும், ஊரகப் பொருளாதாரத்தை ஊக்குவிக்கவும் உதவிகரமாக இருக்கும் என்றும் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1731102
-------
(Visitor Counter : 200
மனித வள மேம்பாட்டு அமைச்சகம்
கேந்திரிய வித்யாலயாக்கள் இந்தியாவை உண்மையாக பிரதிபலிக்கின்றன: திரு சஞ்சய் தோத்ரே
கேந்திரிய வித்யாலயா சங்கதனின் நிறுவன நாள் கொண்டாட்டங்களில் மத்திய கல்வி இணை அமைச்சர் திரு சஞ்சய் தோத்ரே காணொலி மூலம் இன்று உரையாற்றினார்.
நாட்டின் பல்வேறு பகுதிகளில் மற்றும் பின்னணிகளில் இருந்து வரும் மாணவர்கள் கேந்திரிய வித்யாலயாக்களில் படிப்பதால், உண்மையான இந்தியாவை அப்பள்ளிகளில பிரதிபலிப்பதாக
திரு தோத்ரே தன்னுடைய உரையில் குறிப்பிட்டார்.
மத்திய பள்ளிக் கல்வி மற்றும் எழுத்தறிவுத் துறை செயலாளர் திருமதி அனிதா கர்வால், கேந்திரிய வித்யாலயா சங்கதனின் ஆணையர் திருமதி நிதி பாண்டே உள்ளிட்ட உயர் அதிகாரிகள் இந்த விழாவில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1680804
(Visitor Counter : 90
எரிசக்தி அமைச்சகம்
என்.டி.பி.சி – 2020 நிதியாண்டில் வரிக்கு முன்பான லாபம் 14.15% அதிகரிப்பு
மின்ஆற்றல் அமைச்சகத்தின் கீழ் செயல்படும் மத்தியப் பொதுத்துறை நிறுவனமான தேசிய அனல் மின் கழகம் லிமிடெட்  62110 மெகாவாட் நிறுவு திறனை மொத்தமாகக் கொண்டு நாட்டின் மிகப்பெரும் மின் உற்பத்தி நிறுவனமாக விளங்குகிறது. இந்த நிறுவனம் 2020 நிதியாண்டுக்கான கணக்கை 27 ஜுன் 2020 அன்று வெளியிட்டுள்ளது. அதனுடன் 2020 நிதியாண்டின் 4ஆம் காலஆண்டுக்கான தணிக்கைச் செய்யப்படாத நிதிக் கணக்கையும் சேர்த்து வெளியிட்டுள்ளது.
2020 நிதியாண்டில் தேசிய அனல் மின் கழகம் லிமிடெட் இதுவரை இல்லாத சாதனையாக வர்த்தகரீதியிலான மின் உற்பத்திக்கான நிறுவு திறனை 8260 மெகாவாட் என்ற அளவுக்கு சேர்த்துக் கொண்டுள்ளது. தெஹ்ரி நீர் மின் மேம்பாட்டுக் கழகம் லிமிடெட் , வடகிழக்கு மின்சக்திக் கழகம்  ஆகியவற்றிடம் இருந்து 2970 நிறுவு திறனை கையகப்படுத்திக் கொண்டதும் இதில் அடங்கும். 2020 நிதியாண்டில் தேசிய அனல் மின் கழகக் குழுமம் மொத்தமாக உற்பத்தி செய்துள்ள மின்சார அளவு 290.19 பில்லியன் யூனிட்டுகள் ஆகும். கடந்த ஆண்டில் உற்பத்தி 305.90 பில்லியன் யூனிட்டுகள் ஆகும். இதனோடு கூடுதலாக தெஹ்ரி நீர் மின் மேம்பாட்டுக் கழகம் லிமிடெட் மற்றும் வடகிழக்கு மின்சக்திக் கழகம் ஆகியவற்றின் மொத்த உற்பத்தி 10.91 பில்லியன் யூனிட்டுகள் ஆகும். தனி நிறுவனமாக தேசிய அனல் மின் கழகத்தின் 2020 நிதியாண்டுக்கான மொத்த உற்பத்தி 259.62 பில்லியன் யூனிட்டுகள் ஆகும். கடந்தாண்டு உற்பத்தி 274.45 பில்லியன் யூனிட்டுகள் ஆகும். நிலக்கரி அனல் மின்உற்பத்தி நிலையங்கள் தொழிற்சாலையினுடைய லோட் ஃபேக்டர்  சாதனை அளவாக 68.20 சதவீதம் எட்டப்பட்டுள்ளது. ஆனால் தேசிய சராசரி அளவு 55.89 சதவீதம் மட்டுமே ஆகும். உற்பத்திக்காலக் காரணி 89.67 சதவீதமாக இருந்தது.
2020 நிதியாண்டில் மொத்த வருமானம் ஒரு லட்சம் கோடி என்ற அளவைத் தாண்டி ரூபாய் 100,478.41 கோடி என்ற அளவை எட்டியுள்ளது. 2019 நிதியாண்டில் வருமானம் ரூபாய் 92,179.56 கோடி ஆகும். அதாவது வருமானம் 9 சதவீதம் அதிகரித்துள்ளது. 2020 நிதியாண்டின் நான்காம் காலாண்டின் மொத்த வருமானமான ரூபாய் 28,278.75 கோடியை 2019 நிதியாண்டின் நான்காம் காலாண்டின் மொத்த வருமானமான ரூபாய் 22,545.61 கோடியோடு ஒப்பிட இது 25.43 சதவீதம் அதிகம் ஆகும்.
2019 நிதியாண்டின் வரிக்கு முன்பான லாபம் ரூ.12,672.52 கோடியோடு ஒப்பிட 2020 நிதியாண்டின் வரிக்கு முன்பான லாபம் ரூ. 14,465.92 கோடி என்பது 14.15 சதவீதம் அதிகம் ஆகும். 2019 நிதியாண்டின் நான்காம் காலாண்டின் வரிக்கு முன்பான லாபம் ரூபாய் 3,537.17 கோடி என்பதோடு ஒப்பிட 2020 நிதியாண்டின் நான்காம் காலாண்டில் வரிக்கு முன்பான லாபம் ரூபாய் 4,383.77 கோடி என்பது 23.93 சதவீதம் அதிகமாகும்.
வரிக்குப் பின்பான லாபம் 2020 நிதியாண்டில் ரூ.10,112.81 கோடி ஆகும். 2019 நிதியாண்டின் வரிக்குப் பின்பான லாபம் ரூபாய் 11,749.89 கோடி ஆகும்.
தேசிய அனல் மின் கழகம் லிமிட்டெட்டின் இயக்குநர்கள் குழு செலுத்தப்பட்ட மூலதனப் பங்கிற்கான இறுதி ஈவுத்தொகையை @ 26.5% என்ற அளவில் வழங்க பரிந்துரை செய்துள்ளது. அதாவது 2020 நிதியாண்டிற்கு ரூபாய் 10 முகமதிப்புக் கொண்ட ஒவ்வொரு பங்கிற்கும் ரூ.2.65 வழங்கப்படும். வருடாந்திரப் பொதுக்குழு கூட்டத்தில் பங்குதாரர்களின் அனுமதியைப் பொறுத்து இந்த ஈவுத்தொகையானது வழங்கப்படும். நிறுவனமானது இடைக்கால ஈவுத்தொகையை @ 5% என்ற அளவில் செலுத்தப்பட்ட மூலதனப் பங்கிற்காக மார்ச் 2020இல் வழங்கியுள்ளது. அதாவது ஒவ்வொரு சமமான பங்கிற்கும் ரூ.0.50 ஈவுத்தொகையாக வழங்கப்பட்டுள்ளது. நிறுவனம் ஈவுத்தொகையை தொடர்ச்சியாக 27 ஆண்டுகளாக வழங்கி வருகிறது.
(Visitor Counter : 162